หนูมีตกขาวทุกวันค่ะ บางวันมาเยอะบางวันมาน้อย หนูอายุ18ปีค่ะ ตกขาวมีกลิ่นแบบปกติคาวนิดๆไม่ส่งกลิ่นแรงค่ะ หนูครบกับแฟนมา2ปีมีเพศสัมพันธ์เป็นบางครั้งอย่างน้อยเดือนล่ะ3-4ครั้ง หนูสูบบุหรี่ด้วยค่ะ หนูอยากรู้ว่ามันผิดปกติไหมค่ะ หรือเป้นอาการของอะไร
สวัสดีค่ะ หากตกขาวที่เป็นอยู่ ไม่ได้มีปริมาณมากทุกวัน ไม่มีกลิ่นเหม็นผิดรุนแรง ไม่มีอาการแสบหรือคันช่องคลอด ตกขาวดังกล่าวก็ถือว่าปกติดี ซึ่งตกขาวที่ปกติมักมีสีขาวใส หรือขาวขุ่น หรือออกเหลืองเล็กน้อยได้ โดยเฉพาะหากทิ้งไว้ให้แห้ง ตกขาวจะเป็นสีเหลืองเข้มขึ้น ส่วนปริมาณและความเหนียวจะขึ้นอยู่กับช่วงของรอบเดือนแต่หากมีปริมาณตกขาวออกเยอะทุกวัน มีสีเขียวเหลืองคล้ายหนอง มีเลือดปน มีกลิ่นเหม็นรุนแรง มีแสบหรือคันช่องคลอด มีปวดท้องน้อย จึงจะถือว่าเป็นตกขาวที่ปิดปกติ ซึ่งควรไปพบแพทย์เพื่อตรวจและรักษาค่ะส่วนการสูบบุหรี่นั้นจะเป็นพิษต่ออวัยวะเกือบทุกอย่างในร่างกาย ทำให้อวัยวะทำงานผิดปกติ เสื่อมเร็ว และเสี่ยงเป็นมะเร็งในหลายๆ อวัยวะได้ ดังนั้นควรพยายามเลิกสูบบุหรี่นะคะ